  Виталий Пронин 1-тӥ сентябрьысен Камбаркаетӥ пассажиръёсты нуллозы 2 маршруткаос. Кыдёке-а, матэ-а мыноно, татчыозь калык пыдын ветлӥз яке такси ӧтьылӥз. Калык куремъя городлэн администрациез огкыл гожтӥз огеныз ужбергатӥсен — озьы сюресъёс вылэ потӥзы 2 «Фиатъёс». Отын тахографез вань, ГЛОНАСС системае пыремын. Машинаен ветлэм понна 20 манет дун пуктэмын. Расписанизы ӧвӧл на, но пумен валамон луоз, кыӵе вакытэ кыӵе остановкае тросгес калык люкаське. Городэн кивалтӥсьёс туж оско, камбаркаос маршруткаен, таксиен сярысь, ӵемгес ветлозы шуыса. Пайдаез ӧз луы ке, ужбергатӥсь ужамысь дугдоз. Теги: гуртулон ёросъёс иворъёс  